Document ID: 31999R1814

KOMMISSIONENS FORORDNING (EF) Nr. 1814/1999
af 19. august 1999
om fastsættelse af landbrugselementerne og tillægstolden fra den 1. august 1999 til 30. juni 2000 for import til Fællesskabet af varer henhørende under Rådets forordning (EF) nr. 3448/93 fra Island
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved forordning (EF) nr. 2491/98(2), særlig artikel 7, og
ud fra følgende betragtninger:
(1) Landbrugselementerne bør fastsættes i overensstemmelse med de basisbeløb, der er anført i punkt III, stk. 1, i bilaget til aftalen i form af brevveksling mellem Det Europæiske Fællesskab på den ene side og Republikken Island på den anden side om protokol nr. 2 til overenskomsten mellem Det Europæiske Økonomiske Fællesskab og Republikken Island(3); den told, der skal opkræves som følge af disse foranstaltninger, må ikke overstige toldsatserne i den fælles toldtarif;
(2) i Kommissionens forordning (EF) nr. 1460/96(4), ændret ved forordning (EF) nr. 2495/97(5), er der fastsat gennemførelsesbestemmelser for ordningerne for præferencehandelen med visse varer fremstillet af landbrugsprodukter som omhandlet i artikel 7 i forordning (EF) nr. 3448/93 -
UDSTEDT FØLGENDE FORORDNING:
Artikel 1
Bilagene til denne forordning fastsætter for perioden 1. august 1999 til 30. juni 2000 de landbrugselementer og den tilsvarende tillægstold, der skal anvendes ved import af varer henhørende i bilag B under forordning (EF) nr. 3448/93 fra Island, for hvilke der er fastsat en nedsættelse af landbrugselementerne.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. august 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. august 1999.

Labels: 17
3
6
18
15